MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Terroriorganisatsioon Boko Haram tekkis Nigeerias
tuliselt islamit järgiva Kanuri hõimu keskel.
Umbes 8000 miljoni suurusest rahvast pole seal peaaegu keegi kristlane.
Sellele hõimule islamiusku õpetanud
ja samas musta maagiat harrastanud Mohamed
oli hämmingus,
kui lugupeetud islami šeik jagas talle saladust.
Šeik paljastas: "Tõde on see, et tõeline tee on Jeesus Kristus."
Nii oli Mohamed hämmingus, miks siis inimestele tõtt ei räägita?
Šeik vastas: "Sind löödaks maha."
Mohamed jättis islamiusu maha ja võttis Jeesuse vastu oma ellu.
Nii on temast saanud läbi tagakiusu ja õnnistuste
Jumala Sõna kuulutaja.
Jumala tegudest Nigeerias
räägib täna Märtrite Hääle tegevjuht Hannu Lahtinen.
Hannu, sul on täiega äge särk seljas.
Räägi lähemalt, kust see pärit on?
No me mõlema särgid on pärit ühest ja samast kohast.
Mu müts aga on pärit Loode-Nigeeriast.
Need on need riided, mida seal tavaliselt kantakse
ja ma sain need kingituseks.
Kenad, kas pole?
On. Väga lahedad kostüümid.
Rääkides Nigeeriast kui maast,
siis me viimases lehes öeldakse selle kohta nii:
"Nigeeria on jagunenud
kristlikult võiduka lõuna ja islamistliku põhja vahel.
Koloniseerimise ajal paika pandud riigipiirid
pole loonud mitte ühtset riiki,
vaid killustunud ja vastuolulise Nigeeria.
On see kõik seal ka kogetav?
See on ikka kohe väga kergesti tuntav.
Viibides algul Lagoses, riigi lõuna osas,
siis linna pealt võis leida ikka kõikvõimalike nimedega kirikuid.
Tegu oli väga tugeva kristliku alaga.
Riigi põhja osas viibides nägid sa aga enam-jaolt
islami koole ja kogunemispaiku.
Hoopis teine vaatepilt.
Meil on seal üks tore koostööpartner Alex,
kes räägib meile nüüd kohe video vahendusel oma maast.
Tere! Mina olen Alex ja me viibime hetkel Lõuna-Nigeerias.
Me teeme Märtrite Häälega koostööd, et aidata tagakiusatud kristlasi.
Fulani terroristid on liikunud nüüdseks lõunasse,
tappes ette jäävaid inimesi.
Nende eesmärk on muuta Nigeeria islamistlikuks maaks
ja nad tegutsevad selle nimel üha jõulisemalt ja jõulisemalt.
Nad on varasemalt olnud ohuks maa põhja osale,
aga nüüd liiguvad ka rohkem lõuna poole,
kus nad vallutavad ja põletavad terveid külasid.
Nad piinavad inimesi, vägistavad naisi ja talunikud peavad põgenema kodunt
Nii on oluline kanda me maad palves,
et võiksime liikuda edasi ja teenida paremini Issandat.
Alex rääkis siin videos islamistide liikumist lõuna poole.
Mis on nende peamine eesmärk selles kõiges?
Nagu Alex juba ütles -
nende eesmärk on islamiseerida Nigeeria.
See on seotud ülemaailmse moslemite missiooniga,
mis jagab maailma kui kaheks - islami kojaks ja sõja kojaks.
Nende peaeesmärk on see, et kõikjal valitseks islami koda
ja kehtiks šariaat ehk islamiusu seadused ja normid.
Nad ei tunnista ühtki teist jumalat kui vaid Allahi,
kelle prohevtiks on Muhamed.
Nii nagu nende usutunnistus ütleb.
See kõik on moslemite eesmärk üle kogu maailma.
Märtrite Hääl on tegutsenud Nigeerias pikka aega.
Oleme aidanud sealseid lesknaisi ja orbe.
Kuid nüüd on uuedki tuuled puhumas
ja sa kohtasid seal Mohamedi, kellest ka me ajakirjas on juttu.
Ta on pärit Kanuri hõimust, kus ta õpetas islamist
ja praktiseeris samal ajal musta maagiat.
Mida see Kanuri hõim endast täpsemalt kujutab?
Kanurid on minugi jaoks uus seltskond.
Olen suhelnud nii Mohamedi kui Kanuri hõimu inimestega.
Ühtlasi olen tutvunud Joosua projekti koduleheküljega,
millega tasub igati tutvuda.
Nad teevad väga head ja väärtuslikku uurimustööd
rahvaste ja hõimude seas, kelleni pole väga jõutud.
Neist on pilte, videosid ja muud infot.
Ka selle kohta, kuidas nad on saanud seal evangeliseerida.
Joosua projekti info kohaselt
elab Kirde-Nigeerias pea 7 miljonit kanurit.
Kuid see hõim on laienenud ka ümbritsevatesse maadesse
ehk neid on ka Tšaadis ja Kamerunis ja siis Nigeerias.
Nii on neid kokku lausa pea 8 miljonit.
Joosua projekti andmetel on 99,99% neist moslemid
ja vaid 0,01% on kristlased.
Rääkides Mohamediga sellest, siis ta ütles,
et ta pole seal piirkonnas näinu ühtki kirikut
ega tunne seal ühtki kristlast.
Kanurid on üldiselt selline uhke ja pikka kasvu rahvas.
Nii nagu Mohamedki seda on.
Nad on valdavalt karjused, aga nende seas on ka äriinimesi.
Islam randus nende paika u 1000 aastat tagasi
ja nad samastavad end üsnagi palju ka araablastega,
olles isegi kõvemad moslemid, kui araablased seda ise ongi.
Osad kanurid oskavad isegi araabia keelt.
Me kõik oleme muidugi kuulnud terrorirühmitusest Boko Haramist,
mille juhid on samuti pärit Kanuri hõimust.
Kas pole mitte nii, et Boko Haram saigi alguse Kanuri hõimu keskelt?
Just. Olen sellest küll niimoodi aru saanud.
Nii et seal käib ka selles mõttes üsna vilgas tegevus.
Mohamed ise oli islami õpetaja,
praktiseerides samal ajal ka musta maagiat.
Ta räägib sellest ka me ajakirjas.
Ta oli 3-aastane, kui läbis nö islami täiendkursuse,
peale mida oli tema kord minna ühte maa-alusesse tuppa,
kus ta veetis 6 kuud, viies läbi erinevaid loitsusid.
Ta ütleb: "Loitsisin seal maa all, lugedes Koraani salme ka surnuaias.
Kui kõik see oli tehtud,
olin deemonlike jõudude poolest vägagi tugev."
See võib paljude jaoks olla hämmastav,
et kuidas saab ühelt poolt olla range isalmi järgija -
ta oli lausa islami õpetaja ja üsnagi haritud-õppinud vend,
aga samal ajal käis surnuaial loitsimas.
Ehk siis, ta islam oli segunenud nõiakunsti- ja rahvausuga.
On see normaalne?
Nad peavad ennast sunniitideks, kes on suurim islami haru.
Meil on oluline mõista islami taga peituvat islamit.
Märkasin seda siis,
kui läksime ise Lähis-Itta moslemite keskele misjonitööle.
Märkasin, et islam on hoopis midagi muud,
kui millisena seda oma viie ususambaga reklaamitakse.
Selle taga on hoopis teine maailm.
Kogu vaimne maailm, nõidus ja džinni vaimud,
keda Nigeerias küll nimetatakse veidi teisiti.
Maagia, nõidumine, vaimud - need kõik on osa sellest,
sest nad tahavad saavutada võimu ja mõjutada teisi inimesi.
Räägitakse ka nö kurjast silmast.
Näiteks, kui keegi ei meeldi, saab talle needuse peale panna
või siis vastupidi - õnnistada teda.
Kui on suuri probleeme ja perre ei sünni lapsi -
eriti veel poega,
siis tehakse kõikvõimalikke loitse, et sünniks ikka poeg.
Ka kasutatakse Koraani igasugu müstilistes rituaalides.
Lausa nii, et Koraani lehekülgi süüakse endale sisse.
Et inimesed terveneks ja vabaneks kurjadest vaimudest.
Vaimumaailm on seal ikka täiega reaalne,
mitte nii nagu meil siin, kus see kõik tundub kauge teemana.
Samas kui vaimumaailm on ikka väga reaalne
ning sellest otsitakse ka vastuseid ja lahendusi kõigile elu küsimustele.
Sest Allah ise on ju nii kaugel ja eemal.
Samas aga on vaimumaailma ees ka suur hirm,
mistõttu sellega püütakse lepitust otsida.
Ehk siis raamatupõhisest usust ollakse ikka väga kaugel,
kui mõelda, mida kõike praktikas tehakse.
Jah ja ei.
Sest Koraaniski on viiteid sellele,
et ka Muhamed tegeles teatud selliste asjadega.
Kui mõelda Qureshi hõimule, kust Muhamed pärit oli,
siis ta emal oli juba okultistlikke kogemusi
ja ta praktiseeris seda.
Nii nagu ka Muhamed ise.
Ja Meka oli ju kunagi kõikide selliste tegevuste keskus.
Just nii.
Kuid siis see islami õpetaja Mohamed
kohtus ühel päeval kristlasest Taanieliga.
Räägi veidi lähemalt nende sõprusest.
Mohamed ei olnud sel ajal oma hõimu aladel,
vaid kuskil mujal.
Kanuritel on keelatud
omada mingitki kokkupuudet kristlastega.
Nii polnud ka Mohamed kuulnud kunagi evangeeliumi.
Kuid ta läks mingil hetkel vanglasse koraani õpetama,
kus ta kohtaski Taanieli, kes tegi samuti vanglatööd.
Nad said omavahel tuttavaks ja olid kuidagi ühel lainel.
Mohamed kuulis Taanieli usust
ja oli valmis pakkuma talle neid jõudusid ja väge, mis tal oli,
et need aitaks Taanieli.
Taaniel ütles, et ta ei vaja sellist jõudu ja väge,
kuna ta omab kõige suuremat jõudu ja väge.
Mohamed hakanud siis küsima, mis see on,
mispeale Taaniel luges talle
meilegi tuntud misjonikäsu Matteuse 28:18-20,
kus Jeesus ütleb:
Minule on antud kõik meelevald taevas ja maa peal."
See puudutas Mohamedi nii väga,
et ta ei suutnud enam lugeda neid islami palveid
ja ta sattus mõneks ajaks segadusse, mis samas pani teda tõde otsima.
See on just see, mis sealses kandis kõnetab.
Teoreetiline arutelu islami üle seal ei aita.
Seal tuleb reaalselt näidata, et Jeesusel Kristusel on vägi.
Nii nagu Piibel ka ütleb,
et Jumala Poeg on tulnud tühistama saatana tegusid.
Ehk siis, lühidalt kokku võttes - Mohamed on pärit Kanuri hõimust,
mis on vägagi islamimeelne hõim.
Ta oli islami õpetaja
ja praktiseeris samas ka musta maagiat.
Siis aga kohtus ta kristlastest Taanieliga,
kelle kaudu puutus kokku Jumala Sõnaga,
olles hämmingus sellest.
Mohamed jagab me ajakirjas ka ise oma elust.
Nii läks ta hämmingus olles ühe tunnustatud islami šeigi juurde.
Kes üldse on mõni tunnustatud islami šeik?
Keegi hästi kõrgelt haritud inimene? - Just.
Nii läks ta oma küsimustega sellise šeigi juurde,
kes ütles talle midagi erakordset:
"Jeesus Kristus on tõde ja õige tee."
Mohamed küsinud selle peale: "Miks me siis petame inimesi?
Miks me ei või neile tõtt rääkida?",
mispeale šeik vastanud: "Kui seda teed, siis sind tapetakse."
Nii otsustas Mohamed mitte jätkata enam isalmi järgimist.
Oled sa midagi sellist varem kuulnud?
Mohamed nimetas isegi selle šeigi nime,
aga turvalisuse kaalutlustel me ei avalda seda.
Et siis selline šeik tunnistas, et tõeline ja õige tee on Jeesus.
See viib meid tegelikult tagasi
moslemite enda raamatu - Koraani juurde,
kus on üks moslemite jaoks täiega hämmingut tekitav peatükk.
Koraani 10. peatükk, salm 94,
kus islami rajaja, Muhamed, jagab moslemitele juhiseid päevaks,
mil nad peaks hakkama kahtlema oma usus ja kõiges muus.
Mis nõu ta siis annab?
Ta ei suuna neid minema küsima nõu šeikide või imaamide käest
või minema mošeedesse palvetama.
Ei.
Mida ta siis ütleb?
"Minge raamatu-rahva juurde..."
Kes see raamatu-rahvas Koraanis on?
Meie, kristlased.
"...sest neile on tulnud tõde.
Seetõttu küsige nende käest."
Aafrikast tagasi tulles kohtusin lennukis ühe moslemiga,
kes luges väikeselt ekraanilt Koraani.
Koputasin talle õlale ja ütlesin, et olen ka Koraani läbi lugenud
ja seal on üks huvitav koht - 10. peatükk, salm 94.
Kui selle läbi loed, võid tulla julgesti küsima,
sest ma olen kristlane ja kuulun selle raamatu-rahva hulka.
Lugedes seda lugu, oli see ka pisut südantlõhestav,
kui mõelda selle šeigi peale, kes uskus oma usundi järgi,
samas südames teades, et Jeesus on tegelikult tegelik tõde.
Kuid ta ei saanud sellest rääkida, sest kartis mahalöömist.
See on ka ühtpidi puudutav.
On see siis nii, et ümbritsev surve on nii tugev,
et nad ei saa vabalt uurida, mis õpetaja see Jeesus Kristus on?
Suheldes Lähis-Idas ühe ja teisega,
ütlesid nad, et see, millest räägin, on tõsi,
aga hind, mida oma usu jätmise pärast maksta,
on liialt kõrge.
Märtrite Hääles teame me seda hinda enam kui hästi,
sest töötame ju inimestega,
kes jätavad oma usu selle nimel, et järgida Jeesust.
Nii teame lugusid, mis pole just kõige toredamad.
Peale selle šeigiga kohtumist loobus Mohamed islamist
ja leidis teatud aja pärast Jeesuse.
Kuidas ta teekond sealt edasi kulges?
Mohamed oli abielus ja tal olid väikesed lapsed.
Seda siis ajal, kui ta veel moslem oli?
No ta oli selleks ajaks juba otsustanud jätta isalmi
ja ta kohtas inimest, kes juhtis ta päästele.
Ta ütles oma naisele, et ei saa enam olla moslem,
mispeale naine käskis tal kiiresti põgeneda.
Naine tundis üht kristlast, kelle juurde Mohamed põgenes
ja kes nagu öeldud - juhtis Mohamedi palves taevateele.
Lugu on päädinud sellega,
et Mohamedilt on võetud ära nii ta naine kui lapsed
ja temaga vesteldes on ka tunda, et see on olnud kõrge hind maksta.
Sest ta oli alles värske abielumees.
Nii et see on südantlõhestav lugu
teistegi asjade kui vaid selle šeigi pärast.
Tark naine, kes ühtpidi elab oma moslemi keskkonnas,
kuid kes samas ei paljastanud oma meest,
vaid saatis ta kuhugile, kus leida abi.
Mohamedi püüti ka needa ja tuua seeläbi halba ta ellu,
aga see ei mõjunud.
Ühtlasi pussitati teda kolm korda peaaegu surnuks.
Kuid ta on kõigist neist asjadest pääsenud siiski eluga.
Nii tutvus ta oma uue usuga - tutvus Jeesuse- ja Piibliga,
hakates tegema jumalariigi tööd.
Kuniks saabus aeg rajada üks teatud sorti kool.
Räägi palun sellest koolist lähemalt.
See teema on olnud Mätrite Hääle südamel nagunii,
kuna aitame seal ka ühte teist kooli.
Aitame lapsi, kelle vanemad on tapetud
ja naisi, kes on kaotanud oma mehe, hankides neile põllumaad.
Samas oleme küsinud Jumalalt,
keda aidata nö eesliini töös, mis on meie jaoks ülitähtis
ja kus võidetakse hingi Jeesusele ning "vallutamatuid maid".
Nii avanes selle viimase reisi ajal üks uus uks.
Mohamed juhib ülisalajast jüngrikooli.
Ma ei saa turvalisuse huvides öelda, kus see asub,
sest tegu on nii salajase paigaga,
et sealsel 30'nel õpilasel ei tohi isegi mobiiltelefone olla.
Nad õpivad seal umbes aasta Jumala Sõna.
Neil on väga head evangeelsed piibliõpetajad.
Tutvusin nende materjalidega, mis on väga head.
Ühtlasi on nad tulised palvetajad.
Tutvusin nendega
ja tegin nendega ka intervjuusid raadiosaadete tarvis.
Üks neist oli olnud ISIS'e rivides,
mistõttu tal oli pöidla ja järgmise sõrme vahelisele pinnale
pandud kiip, et ISIS saaks teda igal ajal jälgida.
Kui ta aga kristlaseks sai,
läks ta esimese asjana haiglasse seda kiipi välja võtma.
Täna on ta kusagil ühes Nigeeria koguduses
ja kasvab usus.
Seal koolis oli ka endisi Fulani ja Boko Harami võitlejaid,
kes on lugematuid kordi rünnanud kristlasi.
Mäletan ühte meest, kes jagas,
kui kohutavaid asju ta on teinud ja pealt näinud.
Ta hakkas korraga mõistma, et see ei saa olla õige asi.
Kogu see meeletu tapmine. Miks? Mis põhjustel?
Kõik nad on leidnud Kristuse
ja ma kogesin tohutut rõõmu selle kõige üle.
Ehk siis siin tuleb selgelt esile see vili,
kui paluda ka oma tagakiusajate eest.
Ehk siis samal ajal,
kui neid õudsaid terroritegusid on toime pandud -
nii Nigeerias kui mujalgi,
on samas nende endi ridades hakanud inimesed päästetud saama.
Mõtlen selles kontekstis ikka ja jälle Paulusele,
kes pulbitses vihast kristlaste vastu.
Ta oli teel Damaskusesse, et vangistada Jeesuse järgijaid.
Ta oli esimene kaasa hõikaja,
kui esimene märter - Stefanos, kividega surnuks visati.
Ja temas sai apostel Paulus!
Nõnda palume kõigi nendegi eest,
kes on nagu need endised terroristid ja võitlejad,
kes täna kasutavad armastuse relvi, õnnistavad inimesi
ja jagavad neile Jeesusest,
mis kõik on ülimalt ohtlik.
Nii tahame arvata ka selle kooli oma eesliini töötajate toetuste kirja.
Oleme saatnud neile patju, kuna nad magavad põrandal.
Neil pole ka suurt palju süüa ega hügieenitarbeid.
Nii tahame toetada ja varustada neid eesootavaks teenimistööks
ja jälgida, kuidas neil läheb.
See töö vajab rohkem kui miski muu tugevat palvetuge.
Sest nad pole seal mingid pastorid, vaid tegu on täiesti teistlaadi õppega.
Palume siis kohe praegu nende eest
ja kutsume vaatajaid liituma meiega.
Palume kohe praegu selle kooli ja sealsete inimeste eest.
Kõikväeline Isa,
oleme kuulnud Nigeeria kohta imelisi asju
ja täname Sind,
et oled ilmutanud end neile, kes on teinud kohutavaid tegusid.
Aitäh, et oled päästnud Mohamedi ja mitmeid tema sarnaseid.
Levigu Su sõna jätkuvalt nende võitlejate ridades
ja islami õpetajate ridades,
et nad võiksid õppida tundma Jeesust Kristust
oma Issanda, Päästja ja Vabastajana.
Aita meil ka õigel moel toetada sealset kooli,
et nad võiksid viia evangeeliumi edasi oma rahva keskel.
Jeesuse nimel, aamen.
Kuid seal oli ka paar väikest poissi.
Jaa.
Seal oli kaks poissi, kellest ühest on juttu me ajakirjaski.
Nad küll ei käi seal koolis, kuigi see on hea koht.
Tegu on 12- ja 15-aastaste poistega.
Saabusin esimesel õhtul üsna hilja sinna paika.
Pidin küll juba varem minema,
aga lennukil tekkis keset lendu mingi tõsine rike
ja me pidime tagasi pöörduma.
Olen muidugi tänulik, et kõik hästi laabus.
Kuid õhtul kohale jõudes korraldasin majarahvale õhtusöögi,
kus osales ka üks 15-aastane poiss.
Küsisin, miks see poiss ei söö kõike seda toitu, mida pakutakse?
Mind lausa häiris see.
Kuid mulle öeldi, et ta hoiab osa sellest toidust
oma 12-aastasele vennale.
Küsisin, mis lugu nende poistega on
ja sain teada, et nad pärinevad Fulanite hõimust, kes on moslemid
ja kes korraldavad rohkeid rünnakuid.
Nende isa oli saanud kristlaseks, mispeale ta tapeti.
Poisid said ka kristlaseks ja olid väga elavas usus,
aga neidki hakati vihaselt taga otsima, et pöörata neid tagasi oma usku.
Nad on endiselt tagaotsitavad,
aga samas õnneks väga kaugel neist, kes neile halba soovivad.
Jagasin nende olukorrast ka meie meeskonnaga
ja me otsustasime, et tahame toetada neid,
et nad saaks minna normaalsesse kooli
ja hakata ka sel moel kasvama.
Nii olemegi hakanud toetama nende poiste koolis käimist,
mis on tasuline.
Kuid me tahame toetada neid.
Seal kuuleb ikka kõikvõimalikke lugusid.
Siin näete me Märtrite Hääle ajakirja, mis ilmub 6 korda aastas.
See on tasuta ja seda saab tellida.
Kontaktid on nähtavad ekraanil,
samas kui kõige lihtsam on tellida kodulehelt www.marttyyrienaani.fi
Ajakiri on tasuta ja ilmub 2 x aastas. Vahepeal ilmuvad aga uudislehed.
Kõigist neist leiate rohkelt põnevat infot
ja ajakohaseid palvesoove,
sest selliseid inimesi saab edukalt ka palves toetada.
Ühtlasi oleme alustanud nii Facebookis kui Youtubes
teisipäevaõhtuste palvesaadetega kell 18.00.,
kus jagatakse samuti infot meie tööga seoses ja palutakse koos.
Olge õnnistatud!
Tõlge: Anne-Ly Raukas